Dolná Strehová

Dolná Strehová (historiaj nomoj Strogea, Stegow, Stego (1381), Stregoua (1349), Ztrehowa (1487), Alsozthergowa (1493), Strehowa (1786), Dolní Strehová (1808)); hungare Alsósztregova [alŝOstregova], germane Unterstriegau  estas vilaĝo kaj municipo en Slovakio. Vortoj Dolná, Alsó kaj Unter signifas suba. Proksima vilaĝeto apartenas al la municipo.

 Situo 
Dolná Strehová situas laŭ rojo, laŭ flankovojoj. Veľký Krtíš troviĝas je 14 km.

 Historio 
La unua mencio okazis pri la vilaĝo en 1251 en formo "Strigoa" . Tiutempe jam fortikaĵo estis tie. La pli preciza hungara loknomo aperis en 1493: "Alsozthergowa". Inter 1552-1593 ĝi apartenia al la Osmana Imperio. En 1828 loĝis tie 424 vilaĝanoj en 57 domoj. En 1910 laŭ la popolnombrado vivis en Alsósztregova 532 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Gács, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Dolná Strehová 1048 homoj, (1013 slovakoj).

 Vidindaĵoj 
 romkatolika preĝejo el la 18-a jarcento, en 1903 trakonstruiĝis
 luterana renesanca preĝejo de 1652, en 1819 klasikismiĝis, turo alkonstruiĝis en 1923 
 kastelo de Madách el la 19-a jarcento, en 1996 renoviĝis, interne estas muzeo pri Imre Madách kaj Matiaso Bel
 tombo de Imre Madách en la parko
 termala banejo (36 C)

 Famuloj 
 Matiaso Bel - lernado
 la plej grava hungara dramisto Imre Madách - naskiĝo en 1823
 Imre Madách (ĉambelano) naskiĝis kaj mortis tie
 Sándor Madách, advokato
 hungara poeto János Rimay tie naskiĝis
 hungara-slovaka instruisto, lernejestro János Severini tie naskiĝis
 hungara literaturhistoriisto Aladár Komlós tie naskiĝis

 Referencoj 

 Eksteraj ligiloj 



 Fontoj 
 fontokolektaĵo hungare




Kategorio:Municipoj en distrikto Veľký Krtíš
Kategorio:Banlokoj en Slovakio